
Republika Hrvatska
Općinski sud u Varaždinu
Varaždin, Kapucinski trg 5


 Poslovni broj: Pp-611/2025-5


Općinski sud u Varaždinu, po sutkinji toga suda Vesni Poljan, uz sudjelovanje zapisničara Karla Begovića, u prekršajnom predmetu protiv 1-okrivljene pravne osobe TRGOVINA KRK d.d. i 2-okrivljene odgovorne osobe u pravnoj osobi Dubravka Fanuka, zbog prekršaja iz članka 5. Zakona o iznimnim mjerama kontrole cijena („Narodne novine"  broj: 73/97, 128/99, 66/01, 40/25), iz članka 34., a u vezi članka 35. stavka 1 . i stavka 2. točki 4. Zakona o zaštiti potrošača („Narodne novine” broj: 19/22, 59/23) i iz članka 64. Zakona o Državnom inspektoratu ("Narodne novine" broj 115/18, 117/21, 67/23, 155/23), povodom podnijetog optužnog prijedloga Državnog inspektorata, Područnog ureda Varaždin, Službe za nadzor trgovine, usluga i zaštite potrošača, klasa: 336-02/24-01/12038 i urbroj: 443-02-04-01-25-22 od 12. ožujka 2025., nadležan po članku 230. stavku 1. Prekršajnog zakona („Narodne novine” broj: 107/07, 39/13, 157/13, 110/15, 70/17, 118/18, 114/22), 16. travnja 2026. izdaje

P R E K R Š A J N I   N A L O G

	1-okrivljena pravna osoba TRGOVINA KRK d.d., OIB: 66548420466, sa sjedištem: Dubašljanska 80, Malinska, prekršajno kažnjavana, 
	i
	2-okrivljena odgovorna osoba Dubravko Fanuko, OIB: 43473366842, rođen 21.  studenog 1970. u Rijeci, državljanin Republike Hrvatske, s prebivalištem: Dobrinj 160a, član uprave u 1-okrivljenoj pravnoj osobi, prekršajno nekažnjavan,

k r i v i   s u

I/	što su u razdoblju od 18. rujna 2023. do 17. prosinca 2024., u poslovnim prostorijama prodavaonice „Prodavaonica br. 121679” na adresi Stjepana Radića 141, Majerje, koja posluje u sastavu pravne osobe:

1)	zaračunavali maloprodajnu cijenu proizvoda UHT mlijeko s 2,8% mliječne masti Trajno mlijeko, sterilizirano, homogenizirano mlijeko s 2,8% mliječne masti 'z bregov u pakiranju od 2 litre u iznosu od 2,06 eura i prodavali po marži od 22,6%, a koja cijena je za 0,21 eura po pakiranju viša od najviše propisane Odlukom o izravnim mjerama kontrole cijena određenih proizvoda u trgovini na malo („Narodne novine” broj 107/23 - dalje u tekstu: Odluka) prema kojoj najviša maloprodajna cijena UHT mlijeka s 2,8% mliječne masti ne smije prelaziti cijenu od 1,03 eura po litri i marža trgovca obračunata na neto fakturnu cijenu, umanjena za sve rabate i vanfakturne popuste, iznosi najviše 10%, pa su u navedenom periodu prodali 63 komada proizvoda Trajno mlijeko, sterilizirano, homogenizirano mlijeko s 2,8% mliječne masti 'z bregov u pakiranju od 2 litre po cijeni koja je za 0,21 eura po komadu viša od propisane, slijedom čega je iznos od 13,23 eura ukupni iznos zaračunate cijene iznad propisane Odlukom, te su također zaračunavali maloprodajnu cijenu proizvoda UHT mlijeko s 2,8% mliječne masti Trajno mlijeko, sterilizirano, homogenizirano mlijeko s 2,8% mliječne masti 'z bregov u pakiranju od 1 litre u iznosu od 1,02 eura i prodavali po marži od 18,5% u iznosu od 1,03 eura i prodavao po marži 19,6%, a koja cijena je za 0,07 eura odnosno za 0,08 eura po pakiranju viša od najviše propisane Odlukom o izravnim mjerama kontrole cijena određenih proizvoda u trgovini na malo („Narodne novine” broj 107/23 - dalje u tekstu: Odluka) prema kojoj najviša maloprodajna cijena UHT mlijeka s 2,8% mliječne masti ne smije prelaziti cijenu od 1,03 eura po litri i marža trgovca obračunata na neto fakturnu cijenu, umanjena za sve rabate i vanfakturne popuste, iznosi najviše 10%, pa su u navedenom periodu prodali 120 komada po cijeni koja je za 0,07 eura po komadu i 23 komada po cijenu koja je za 0,08 eura po komadu viša od propisane proizvoda Trajno mlijeko, sterilizirano, homogenizirano mlijeko s 2,8% mliječne masti 'z bregov u pakiranju od 1 litre, slijedom čega je iznos od 10,24 eura ukupni iznos zaračunate cijene iznad propisane Odlukom,

	čime su počinili prekršaj iz članka 5. Zakona o iznimnim mjerama kontrole cijena, kažnjivo po članku 14. stavku 1. i stavku 2. istog Zakona,

2)	a/ a pri pozivu na kupnju odnosno prilikom izlaganja prodaji, odnosno prilikom isticanja cijena i prodaje u prodavaonici su koristili nepoštenu, odnosno zavaravajuću poslovnu praksu, navodeći pri pozivu na kupnju netočne informacije o maloprodajnoj cijeni proizvoda UHT mlijeko s 2,8% mliječne masti Trajno mlijeko, sterilizirano, homogenizirano mlijeko s 2,8% mliječne masti 'z bregov 2l, za koje su istaknuli cijenu 2,06 eura i proizvod prodavali po marži 22,6%, iako su znali ili trebali znati da najviša maloprodajna cijena UHT mlijeka s 2,8% mliječne masti prilikom izlaganja prodaji, sukladno Odluci, ne smije prelaziti cijenu od 1,03 eura po litri i marža iznosi najviše 10%, dakle pri pozivu na kupnju odnosno izlaganju prodaji proizvoda po višoj cijeni od najviše dozvoljene maloprodajne cijene, prema Odluci, su zavarali prosječnog potrošača o maloprodajnoj cijeni Trajnog mlijeka, steriliziranog, homogeniziranog mlijeka s 2,8% mliječne masti 'z bregov 2l, time su navodili potrošače ili je vjerojatno da će ih navesti da donesu odluku o kupnji, a koja se odnosi na to hoće li i po kojoj cijeni kupiti taj proizvod bez obzira je li se potrošač odlučio djelovati kupnjom tog proizvoda ili se suzdržati od djelovanja odnosno odustao od kupnje zbog netočnih informacija o cijeni tog proizvoda,  a pri pozivu na kupnju odnosno prilikom izlaganja prodaji, odnosno prilikom isticanja cijena i prodaje u prodavaonici su koristili nepoštenu, odnosno zavaravajuću poslovnu praksu, navodeći pri pozivu na kupnju netočne informacije o maloprodajnoj cijeni proizvoda UHT mlijeko s 2,8% mliječne masti Trajno mlijeko, sterilizirano, homogenizirano mlijeko s 2,8% mliječne masti 'z bregov 1l, za koje su istaknuli cijenu 1,02 eura odnosno 1,03 eura i proizvod prodavali po marži 18,5% odnosno 19,6%, iako su znali ili trebali znati da najviša maloprodajna cijena UHT mlijeka s 2,8% mliječne masti prilikom izlaganja prodaji, sukladno Odluci, ne smije prelaziti cijenu od 1,03 eura po litri i marža iznosi najviše 10%, dakle pri pozivu na kupnju odnosno izlaganju prodaji proizvoda po višoj cijeni od najviše dozvoljene maloprodajne cijene, prema Odluci, su zavarali prosječnog potrošača o maloprodajnoj cijeni Trajnog mlijeka, steriliziranog, homogeniziranog mlijeka s 2,8% mliječne masti 'z bregov 1l, time su navodili potrošače ili je vjerojatno da će ih navesti da donesu odluku o kupnji, a koja se odnosi na to hoće li i po kojoj cijeni kupiti taj proizvod bez obzira je li se potrošač odlučio djelovati kupnjom tog proizvoda ili se suzdržati od djelovanja odnosno odustao od kupnje zbog netočnih informacija o cijeni tog proizvoda,

3.      te su dana 17. prosinca 2024. u prostorijama prodavaonice navedene u točki I/ izreke prekršajnog naloga, pri pozivu na kupnju odnosno prilikom izlaganja prodaji odnosno prilikom isticanja pogodnosti u odnosu na cijenu proizvoda u prodavaonici koristili nepoštenu odnosno zavaravajuću poslovnu praksu navodeći na oznaci s maloprodajnom cijenom "AKCIJSKA PONUDA VRIJEDI: 11.12.2024.-17.12.2024." za proizvode Mrkva u rinfuzi sorta Nerac istaknute akcijske maloprodajne cijene 0,59€/kg, Limun u rinfuzi sorta Mayer, istaknute akcijske maloprodajne cijene 0,99€/kg, Klementina u rinfuzi, sorta SRA63, istaknute akcijske maloprodajne cijene 1,19€/kg, Poriluk u rinfuzi, sorta Striker, istaknute akcijske maloprodajne cijene 1,39€/kg i Kupus u rinfuzi, sorta Vertex, istaknute akcijske maloprodajne cijene 0,59€/kg, dakle oglašavali pogodnost u svezi cijene proizvoda i da proizvode prodaju na posebnom obliku prodaje akcijskoj prodaji, za koje proizvode je utvrđeno da uopće ne ističu referentne cijene istih (najniže cijene za istu robu u razdoblju 30 dana prije početka akcijske prodaje) i da su u razdoblju 30 dana prije početka akcijske prodaje proizvode prodavali po istoj ili nižoj cijeni od trenutno istaknute akcijske maloprodajne cijene, dakle da se uopće ne radi o prodaji proizvoda na posebnom obliku prodaje akcijskoj prodaji već o lažnome oglašavanju akcijske prodaje proizvoda po sniženoj cijeni, a u stvarnosti se proizvodi prodaju po istoj ili višoj cijenu od referentne cijene, koja referentna cijena iznosi 0,59 eura po kilogramu za Mrkvu, 0,65 eura po kilogramu za Limun, 0,95 eura po kilogramu za Klementinu, 1,04 eura po kilogramu za Poriluk i 0,35 eura po kilogramu za Kupus,
	
čime su počinili prekršaje iz članka 34., a u vezi članka 35. stavka 1. i stavka 2. točki 4. Zakona o zaštiti potrošača, kažnjivo po članku 149. stavku 1. točki 49. i stavku 2. istog Zakona,

4.	što nisu dostavili zatraženu poslovnu dokumentaciju potrebnu inspektoru za obavljanje inspekcijskog nadzora, o čemu je u zapisniku i dopisu trgovcu skrenuta pozornost da je takovo postupanje kažnjivo i to sljedeću dokumentaciju: račune dobavljača ili drugu poslovnu dokumentaciju iz koje je vidljiva nabavna cijena proizvoda Tajno mlijeko, sterilizirano, homogenizirano mlijeko s 2,8% mliječne masti 'z bregov 2l, bar koda 3850108020656, za količine proizvoda koje su prodavali u prodavaonici "Prodavaonica br. 121679" na adresi Majerje, Stjepana Radića 141, razdoblju od 18. rujna do 26. listopada 2023. godine, istu dokumentaciju za količine proizvoda Trajno mlijeko, sterilizirano, homogenizirano mlijeko s 2,8% mliječne masti 'z bregov 1l, bar koda 3850108020908, koje su prodavali u istoj prodavaonici u razdoblju od 18. rujna do 19. rujna 2023. i istu dokumentaciju za proizvod Trajno mlijeko s 2,8% mliječne masti s vitaminom D Dukat 1l, bar koda 3850354016830, zatečen izložen prodaji u istoj prodavaonici dana 17. prosinca 2024., slijedom čega je inspektor istu dokumentaciju zatražio i zaprimio od dobavljača/proizvođača kontroliranih proizvoda Vindija d.d., Međimurska 6, 42000 Varaždin i DUKAT mliječna industrija dioničko društvo, Marijana Čavića 9, 10000 Zagreb,

	čime su počinili prekršaje iz članka 64. Zakona o Državnom inspektoratu, kažnjivo po članku 127. stavku 1. alineje 3. i stavku 2. istog Zakona, 

III/	pa im se, na temelju članka 37. stavka 3. točke 1. Prekršajnog zakona,
   
i z r i č e

1-okrivljenoj pravnoj osobi TRGOVINA KRK d.d.:

za prekršaj pod točkom 1/ 
novčana kazna u iznosu od 300,00 (tristo) eura
 za prekršaj pod točkom 2/ 
novčana kazna u iznosu od 300,00 (tristo) eura
za prekršaj pod točkom 3/
novčana kazna u iznosu od 300,00 (tristo) eura 
za prekršaj pod točkom 4/
novčana kazna u iznosu od 600,00 (šesto) eura 

dakle, ukupna novčana kazna u iznosu od 1.500,00 (tisuću petsto) eura
 

2-okrivljenoj odgovornoj osobi Fanuko Dubravku :

za prekršaj pod točkom 1/ 
novčana kazna u iznosu od 100,00 (sto) eura
za prekršaj pod točkom 2/ 
novčana kazna u iznosu od 200,00 (dvjesto) eura
za prekršaj pod točkom 3/
novčana kazna u iznosu od    200,00 (dvjesto) eura
za prekršaj pod točkom 4/
novčana kazna u iznosu od 300,00 (tristo) eura 

dakle, ukupna novčana kazna u iznosu od 800,00 (osamsto) eura

IV/	1-okrivljena pravna osoba i 2-okrivljena odgovorna osoba su dužni novčanu kaznu platiti u roku od 90 dana po pravomoćnosti ovog prekršajnog naloga. Okrivljenici se na temelju članka 152. stavka 3. Prekršajnog zakona upozoravaju da ako u roku koji im je određen za plaćanje novčane kazne plate 2/3 (dvije trećine) izrečene kazne, smatrat će se da je izrečena novčana kazna u cijelosti plaćena. Ukoliko okrivljenici u roku koji im je određen za plaćanje novčane kazne ne plate 2/3 izrečene kazne, onda su dužni platiti puni iznos izrečene novčane kazne, a sve do prisilne naplate na temelju članka 34. Prekršajnog zakona.

V/	Trošak postupka iznosi 40,00 (četrdeset) eura za 1-okrivljenu pravnu osobu i 20,00 (dvadeset) eura za 2-okrivljenu odgovornu osobu, a odnosi se na paušalni trošak postupka te se temelji na članku 138. stavku 3. u vezi članka 139. stavka 3. Prekršajnog zakona, kao i Rješenju o određivanju paušalnog iznosa za troškove prekršajnog postupka i dužni su ga nadoknaditi okrivljenici u roku od 90 dana po pravomoćnosti ovog prekršajnog naloga, a sve do prisilne naplate na temelju članka 34. Prekršajnog zakona.



Obrazloženje

	1. Ovlašteni tužitelj je podnio optužni prijedlog protiv okrivljene pravne i odgovorne osobe zbog prekršaja činjenično i pravno opisanih u izreci ovog prekršajnog naloga.

	2. Ispitujući optužni prijedlog, sud je utvrdio da je optužni prijedlog podnesen od strane ovlaštenog tužitelja te se temelji na neposrednom opažanju službene osobe koja je vršila kontrolu poslovanja okrivljenika, a o čemu su sastavljeni zapisnici o obavljenom inspekcijskom nadzoru od 17. prosinca 2024., od 8. siječnja 2025., od 22. siječnja 2025., od 23. siječnja 2025., od 20. veljače 2025.,   te primka-kapitulacija robe od 19. prosinca 2024.

	3. Na temelju dokaza koji su prilog optužnom prijedlogu, sud smatra da je dovoljno utvrđeno da su okrivljenici počinili prekršaje opisane u izreci ovog prekršajnog naloga za koji se može izreći novčana kazna, dakle da su ispunjeni uvjeti iz članka 230. i 228. Prekršajnog zakona za izdavanje prekršajnog naloga. 

	4. Stoga su okrivljenici proglašeni krivima i za počinjene prekršaje su im izrečene novčane kazne.	Sud je u konkretnom slučaju okrivljenicima, primjenom članka 37. Prekršajnog zakona, novčane kazne ublažio ispod zakonom propisanih minimuma, smatrajući da će se i takvim kaznama dovoljno utjecati na okrivljenike da ubuduće ne čine prekršaje.

	5. Osim novčane kazne, svakom okrivljeniku je izrečen i trošak postupka koji je odmjeren u skladu s trajanjem i složenošću postupka, a dužni su ga platiti okrivljenici jer su ga vođenjem ovog postupka prouzročili.

U Varaždinu 16. travnja 2026.

                   Zapisničar				                      Sutkinja
             Karlo Begović, v.r.     			      	    Vesna Poljan, v.r.


Uputa o pravnom lijeku:
        Protiv ovog prekršajnog naloga okrivljenici imaju pravo prigovora ovom sudu u  roku od 8 (osam) dana od primitka prekršajnog naloga. Prigovor se podnosi u 2 (dva) istovjetna primjerka. U prigovoru zbog poricanja prekršaja trebaju se navesti razlozi poricanja, a ako se prigovor podnosi zbog izrečene kazne, oduzete imovinske koristi ili određenih troškova povodom izdavanja naloga, podnositelj prigovora treba obrazložiti prigovor i podnijeti dokaze o činjenicama na kojima prigovor temelji.

Dostavna naredba:
1) Tužitelj  Državni inspektorat - Područni ured Varaždin, Služba za nadzor trgovine, usluga i zaštite potrošača, Stanka Vraza 4, Varaždin 
2) 1-okrivljena pravna osoba TRGOVINA KRK d.d., Dubašljanska 0, Malinska
3) 2-okrivljena odgovorna osoba Dubravko Fanuko, Dobrinj 160A

Za točnost otpravka – ovlašteni službenik
		Karlo Begović
image1.png




